Andi jólaaðventunnar sveif yfir vötnum í Valhöll sunnudaginn 8. desember þegar Hvöt , félag sjálfstæðiskvenna í Reykjavík , hélt sitt árlega jólaball . Börn og foreldrar dönsuðu í kringum jólatréð undir ljúfum tónum Illuga Gunnarssonar fyrrverandi menntamálaráðherra , jólasveinninn mætti og með glaðning fyrir börnin og gestir gæddu sér á heitu súkkulaði og léttum vetingum . Allur ágóði af samkomunni rann óskertur til Mæðrastyrksnefndar .